ಇಂಚಿತ್ತಿ ನೆಂಪು ಸಂಚಿಲೆಡ್ದ್ ತುಳುನಾಡ್ದ ಸಾಹಿತಿಲೆನ ಪರಿಚಯ ಅಗ್‍ಲೆನ ಪ್ರಕಟ ಆಯಿ ಸಾಹಿತ್ಯೊದ ಪೊರ್ಲು ಪ್ರಕಟ ಆವಂದಿ ಸಾಹಿತ್ಯೊದ ತಿರ್ಲ್ ಮಾತ್ರ ನಂಕ್ ತೆರಿವುನತ್ತಂದೆ ಚರಿತ್ರೆ, ಸಂಸ್ಕಂತಿ, ಸಾಹಿತ್ಯ, ಜನಜೀವನ, ಪಿರವುದ ಕಾಲದ ಸ್ಥಿತಿ, ಇಂಚ ತುಳು ಜಿಲ್ಲೆದ ಮಾತಾ ಕ್ಷೇತ್ರೊದ ಇಚಾರೊದ ಅಧ್ಯಯನ ಲೇಕನೊಲು ನೆಟ್ಟ್ ತಿಕ್ಕುಂಡು. ಇಂಚಿತ್ತಿ ನೆಂಪು ಸಂಚಿಲು ಬರೆಪಿನಗ್‍ಲೆಗ್, ಓದುನಗ್‍ಲೆಗ್ ಮಾರ್ಗದರ್ಶನ ಕೊರ್ಪಿನವು ಆದಿತ್ತಿನೆಡ್ದ್ ಉಂದೆತ್ತ ಸಂಗ್ರಹೊ ಮಲ್ತೊನೊಡು. ನೆತ್ತ ಸಕಾಯ ದೆತೊನುನವು ಮದಪೆರಾವಂದಿನಗ್‍ಲೆನ್ ಮಾನಾದಿಗೆ ಮಲ್ತೊಂದು ತೆರಿವೊನುನವು ಮಾತ್ರ ಅತ್ತ್ ನಮನ್, ನಮ ನಾಡ್‌ನ್ ತೆರಿಯೊಂಡಿಲೆಕೊ ಆಪುಂಡು.